Bec Hewitt

**Rebecca June Hewitt** (opphavleg **Cartwright**; ) er ein australsk skodespelar, TV-programleiar og songar. Frå 1998 til 2005 spela ho Hayley Smith Lawson i såpeoperaen *[[Home and Away]]*. Under namnet Bec Cartwright gav ho ut eit sjølvoppkalla popalbum i 2002. I 2005 gifta ho seg med den profesjonelle tennisspelaren Lleyton Hewitt.

## Karriere
Cartwright byrja skodespelarkarrieren alt som femåring i TV-reklamar. I 1992 fekk ho sin første større TV-opptreden i ein episode av *Police Rescue*. Ho har òg hatt gjesteroller i *Water Rats* og *Roar*.

I 1998 fekk ho gjennombrotsrolla si og den rolla ho er mest kjend for, som Hayley Smith Lawson i *[[Home and Away]]*. Cartwright vart raskt ein publikumsfavoritt og fekk fleire Logie Award-nominasjonar fram til 2005. Same året vann ho prisen for mest populære skodespelar. Ho vart gravid få månader etter at rollefiguren hennar i serien vart det, og valde å forlate serien for å vere heimeverande mor på heiltid. I ein kort periode tok Ella Scott Lynch over rolla som Hayley før figuren forsvann ut av serien i sesongfinalen i 2005.

I 2002 skreiv Cartwright platekontrakt med Warner Music Australia og East West Records. Debutsingelen «All Seats Taken» kom ut 18. november 2002 og nådde 10. plass på ARIA-lista. Oppfølgjarane «On the Borderline» og «A Matter of Time» oppnådde ikkje same suksess og nådde berre topp 30. Debutalbumet hennar, *Bec Cartwright*, kom ut 16. juni 2003 og nådde 21. plass på lista, men vart sertifisert til gull. Albumet fekk blanda meldingar, mellom anna gav *Smash Hits* det to av fem stjerner. I 2004 avslutta Cartwright samarbeidet med Warner Music.

Cartwright deltok i den første sesongen av *Dancing with the Stars*. Ho og dansepartnaren Michael Miziner vann sesongen 23. november 2004. Dei vende tilbake med ein opningsopptreden under premieren på sesong to.

Hewitt leia underhaldningsprogrammet *Abba Mania*, som hadde premiere i november 2006 på Nine Network. Programmet skapte debatt fordi dei einaste kjendisartistane var personlegdommar frå Nine Network. Framføringa hennar fekk i hovudsak negative meldingar.

I 2018 kunngjorde Hewitt at ho skulle vende tilbake til TV, 13 år etter at ho slutta i *Home and Away*, som programleiar for dei to første sesongane av Nine Network sin reiseserie *Helloworld*. Serien hadde premiere 7. oktober, der Hewitt leia første episode frå Hamilton Island i Queensland.

## Privatliv
Cartwright vart fødd i Sydney 23. juli 1983 som yngste barn av Darrel og Michelle Cartwright. Ho har ein eldre bror og ei eldre syster. 

Etter eit fire år langt forhold med *Home and Away*-kollegaen Beau Brady vart dei kortvarig forlova.

Kort tid etter at forlovinga tok slutt, innleidde Cartwright eit forhold til tennisspelaren Lleyton Hewitt. Den 5. mai 2005 kunngjorde paret at dei venta sitt første barn. Dei gifta seg 21. juli 2005. Vigselen fann stad i Sydney Opera House, medan bryllaupsfesten vart halden i . Hendinga fekk stor mediemerksemd, og Bec og Lleyton selde eksklusive rettar til dekninga av dagen til magasinet *New Idea*. Skodespelarvenninnene Ada Nicodemou og Kate Ritchie var brudejenter. 

Den november 2005 fødde Cartwright ei dotter ved North Shore Private Hospital i Sydney. Før fødselen vart det inngått ein avtale med kvinnebladet *Woman’s Day* om jamlege dagboksinnlegg frå Bec og eksklusive bilete og intervju med familien dei første to åra av livet til Mia. Paret fekk kritikk for at dei i praksis hadde «selt» dottera si til den høgstbydande. 11. desember 2008 fekk Hewitt ein son, som fekk namnet Cruz Lleyton Hewitt. Det tredje barnet deira, ei dotter, vart fødd 19. oktober 2010. 

I februar 2009, etter at opplysningar om tidlegare ukjende utanlandsinntekter og bankkontoar til Hewitt kom fram under ein rettstvist med det tidlegare managementselskapet Octagon Sports Marketing, flytta paret til ein eigedom verd 3,8 millionar dollar i Old Fort Bay i Nassau på Bahamas.

## Kjelder

**Denne artikkelen bygger på «[[:en:Bec Hewitt|Bec Hewitt]]» frå , den 23. februar 2026.*